กสิกรไทยคาดหุ้นไทยสัปดาห์หน้า
ศูนย์วิจัยกสิกรไทยคาดหุ้นไทยสัปดาห์หน้าทีโอกาศขึ้นต่อ จับตาปัจจัยตลาดต่างประเทศ ให้แนวรับที่ 1,050 และ1,027 แนวต้าน 1,114 จุด
3 เม.ย. 2554

ศูนย์วิจัยกสิกรไทยคาดหุ้นไทยสัปดาห์หน้าทีโอกาศขึ้นต่อ จับตาปัจจัยตลาดต่างประเทศ ให้แนวรับที่ 1,050 และ1,027 แนวต้าน 1,114 จุด
ศูนย์วิจัยกสิกรไทยรายงานว่า ดัชนีตลาดหุ้นไทย SET ปิดสูงสุดในรอบ 15 ปีที่ 1,064.35 จุด เพิ่มขึ้น 2.57% จากสัปดาห์ก่อน จากแรงซื้อของนักลงทุนต่างชาติ ด้านมูลค่าการซื้อขายเฉลี่ยต่อวันเพิ่มขึ้น 12.05% จากสัปดาห์ก่อน มาอยู่ที่ 33,259.85 ล้านบาท โดยนักลงทุนต่างชาติ และบัญชีบริษัทหลักทรัพย์ซื้อสุทธิ ขณะที่นักลงทุนรายย่อย และนักลงทุนสถาบันขายสุทธิ ส่วนตลาดหลักทรัพย์ MAI ปิดที่ 282.77 จุด เพิ่มขึ้น 3.61% จากสัปดาห์ก่อน
ดัชนีหุ้นไทยปรับตัวลดลงในช่วงต้นสัปดาห์ จากความกังวลต่อปัญหาภัยพิบัติในญี่ปุ่น และเหตุการณ์ความไม่สงบในลิเบีย แต่ดัชนีปรับตัวเพิ่มขึ้นมาปิดสัปดาห์ที่ระดับสูงสุดในรอบ 15 ปี จากแรงหนุนการเข้าซื้อของนักลงทุนต่างชาติ ซึ่งส่วนหนึ่งเป็นการซื้อเก็งกำไรผลประกอบการของบริษัทจดทะเบียนในไตรมาส 1/2554 โดยเฉพาะในหุ้นกลุ่มธนาคาร แม้ว่าจะมีแรงขายหุ้นทำกำไรเป็นระยะ
สำหรับแนวโน้มในสัปดาห์ระหว่างวันที่ 4-8 เม.ย. 2554 บริษัทหลักทรัพย์กสิกรไทย จำกัด และบริษัท ศูนย์วิจัยกสิกรไทย จำกัด มองว่า ดัชนียังมีโอกาสปรับตัวขึ้น (Sideway Up) โดยขึ้นอยู่กับการประกาศตัวเลขเศรษฐกิจของสหรัฐฯ โดยเฉพาะเครื่องชึ้ตลาดแรงงาน 
ขณะที่ยังคงต้องติดตามความคืบหน้าของสถานการณ์ในตะวันออกกลางและแอฟริกาเหนือ การประชุมนโยบายอัตราดอกเบี้ยของธนาคารกลางยุโรป (7 เม.ย.) ตลอดจนการรายงานตัวเลขเศรษฐกิจที่สำคัญ โดยเฉพาะสหรัฐฯ อาทิ ดัชนี ISM ภาคการบริการ 
ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 1,050 และ 1,027 จุดตามลำดับ ขณะที่แนวต้านคาดว่าจะอยู่ที่ 1,114 จุด